Jabarkan Sejarah dari Osteogenesis imperfecta dalam bahasa melayu

Keadaan, atau jenisnya, telah memiliki pelbagai nama menurut masa dan di negara berlainan. Antara pilihan lain yang paling biasa adalah sindrom Ekman-Lobstein, sindrom Vrolik, dan nama tidak rasmi penyakit tulang kaca. Nama osteogenesis imperfecta bertarikh seawal 1895 dan telah menjadi istilah perubatan biasa pada abad ke-20 sehingga kini. Sistem empat jenis masa kini bermula dengan Sillence pada tahun 1979. Sistem lebih lama menyifatkan jenis kurang teruk sebagai "osteogenesis imperfecta tarda" sementara bentuk lebih teruk dianggap "osteogenesis imperfecta congenita." Oleh kerana ini tidak membezakan dengan baik, dan kesemua bentuk merupakan kongenital, ini tidak lagi digunakan.

Keadaan ini telah didapati pada mummi Mesir Purba sejak 1000 BC.  Raja orang Norse "Ivar Tak Bertulang" mungkin juga memiliki keadaan ini. Kajian awal mengenainya bermula pada tahun 1788 dengan Olof Jakob Ekman dari Sweden. Dia menggambarkan keadaan ini dalam thesis kedoktorannya dan menyebut kes mengenainya sejak seawal 1678. Pada tahun 1831, Edmund Axmann menggambarkannya pada dirinya dan dua saudara lelakinya. Jean Lobstein menghadapainya semasa dewasa pada tahun 1833. Willem Vrolik mengkaji keadaan tersebut pada tahun 1850-an. Idea bahawa bentuk dewasa dan kanak-kanak adalah sama muncul pada tahun 1897 oleh Martin Benno Schmidt.